
1. pielikums

pie atklātā konkursa 
“Bīstamo medicīnas atkritumu savākšana un transportēšana” nolikuma

ID Nr. RAKUS 2019/41K
TEHNISKĀ SPECIFIKĀCIJA
1. Iepirkumu priekšmets - bīstamo medicīnas atkritumu (turpmāk – Atkritumi) savākšana un transportēšana 
2. Atkritumu savākšanas vietas:
2.1. stacionārs „Biķernieki”, Lielvārdes iela 68, Rīga;

2.2. stacionārs „Gaiļezers”, Hipokrāta iela 2, Rīga;

2.3. stacionārs „Latvijas Infektoloģijas centrs”, Linezera iela 3, Rīga;

2.4. stacionārs „Latvijas Onkoloģijas centrs”, Hipokrāta iela 4, Rīga;
2.5. Patoloģijas centrs, Hipokrāta iela 2, Rīga;
2.6. stacionārs „Tuberkulozes un plaušu slimību centrs”, “Upeslejas”, Stopiņu novads;
2.7. stacionāra „Tuberkulozes un plaušu slimību centrs” Rīgas ambulatorās nodaļas uzraugāmās ārstēšanas nodaļa, Gogoļa iela 3, Rīga.

3. Prasības pakalpojuma sniedzējam: 
3.1. Pretendents sniedz pakalpojumu ar savu personālu, specializēto transportu un aprīkojumu, kas nerada apdraudējumu cilvēka dzīvībai, veselībai, videi;

3.2. Pretendentam jānodrošina bīstamo medicīnas atkritumu konteineru uzstādīšana bez maksas Pasūtītāja teritorijā, atbilstoši Pasūtītāja vajadzībām un apjomam (plānotais apjoms – saskaņā ar Nolikuma Pielikumā Nr.4 “Finanšu piedāvājuma forma” noteikto). Atkritumu izvešana tiek veikta veicot piepildīto konteineru apmaiņu pret tīriem, dezinficētiem konteineriem; 
3.3. Pretendents apņemas norādītajos grafikos, termiņos un adresēs veikt Pasūtītāja savākto Atkritumu izvešanu un utilizāciju;

3.4. Līguma izpildes laikā, Pretendents atbild par LR spēkā esošo darba drošības tehnikas, darba aizsardzības, vides aizsardzības, valsts ugunsdrošības un citu noteikumu ievērošanu, kas attiecas uz pakalpojuma izpildes kārtību un kvalitāti;

3.5. Atkritumu izvešanas laikā Pretendents nodrošina Atkritumu svēršanu Pasūtītāja pārstāvja klātbūtnē. Svariem Atkritumu svēršanai jābūt kalibrētiem, atbilstoši LR normatīvajos aktos noteiktajai kārtībai;

3.6. Atkritumu iekraušana un izvešana jānodrošina pēc Nolikuma Pielikumā Nr.4 “Finanšu piedāvājuma forma” noteiktā grafika, no plkst. 6.00 – 8.00, izvešanas laiku saskaņojot ar stacionāru pārstāvjiem, kā arī, nepieciešamības gadījumā, 24 stundu laikā no pieteikšanas brīža;

3.7. Atkritumu iepakojamo materiālu konteineru un maisu skaitu un tilpumu Pretendents nodrošina pēc Pasūtītāja vajadzības. Pretendentam jānodrošina Atkritumu iepakojamā materiāla atbilstību Ministru kabineta 2018. gada 7. augusta noteikumiem Nr. 494 "Atkritumu pārvadājumu uzskaites kārtība";

3.8. Atkritumu iepakojamais materiāls (maisi) jāpiegādā uz Tehniskās specifikācijas 2.punktā minēto struktūrvienību noliktavām. Prasības maisiem: marķēti, dzeltenā, sarkanā vai oranžā krāsā polietilēna maisiņi, aizvelkami. Maisu biezums:

3.8.1. Maisiem ar tilpumu 15L biezums ne mazāks kā 30 mkr;
3.8.2. Maisiem ar tilpumu 35L biezums ne mazāks kā 35 mkr;

3.8.3. Maisiem ar tilpumu 75L biezums ne mazāks kā 35 mkr;

3.8.4. Maisiem ar tilpumu 100L biezums ne mazāks kā 40 mkr.

3.9. Pretendentam jāpiegādā un jānovieto Pasūtītāja norādītajās vietās katrā stacionārā bīstamo medicīnas atkritumu konteineri. Pasūtītājs nemaksā atsevišķi par bīstamo medicīnas atkritumu konteineru nomu. Konteineru nomas maksa iekļaujama maksā par atkritumu savākšanu.

